**A 26. sorszámú Fogtechnikus gyakornok megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 724 01

1.2. Szakképesítés megnevezése: Fogtechnikus gyakornok

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 1080 – 1320

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: 5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
|  | 3.1.2. | 3333 | Fogtechnikus | Fogtechnikus gyakornok |

3.2. A szakképesítés munkaterületének rövid leírása:

A fogtechnikus gyakornok fogtechnikus mellett fogtechnikai laboratóriumban javításokat készít. A fogpótlások készítésénél betartja a technológiai előírásokat. A munkavégzés során a fogtechnikus utasításait betartja, együttműködik a kollégáival. Szakterülete elhivatottságot igényel, ennek érdekében folyamatosan továbbképzéseken, konferenciákon vesz részt, tájékozódik a szaksajtóból, ismeri az új fogtechnikai eljárásokat, gnathológiai szempontokat. Feladatai elvégzése közben betartja a munkavédelmi, tűzvédelmi és ergonómiai szabályokat.

Szakszerűen kommunikál és alkalmazza informatikai ismereteit. Tevékenysége során a szakmai etikai normákat figyelembe veszi.

A szakképesítéssel rendelkező a fogtechnikai laboratóriumban az alábbi feladatok elvégzésére képes:

– kivehető műanyag alaplemezes fogpótlást készíteni

– fémlemezes fogpótlást készíteni

– rögzített fogpótlások vázrészét készíteni

– a fogpótlások javítását elkészíteni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 724 01 | Fogtechnikus | szakképesítés–ráépülés |
| 3.3.4. | 54 726 02 | Ortopédiai műszerész | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítésekszakmai követelménymoduljairól szóló kormányrendelet szerinti** |
| 4.2. | **azonosító****száma** | **megnevezése** |
| 4.3. | 11651–16 | Rögzített fogpótlás készítése |
| 4.4. | 11652–16 | Kivehető fogpótlás készítése |
| 4.5. | 11498–12 | Foglalkoztatás I. (érettségire épülő képzések esetén) |
| 4.6. | 11499–12 | Foglalkoztatás II. |
| 4.7. | 11500–12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. alpontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés szakmai követelménymoduljainak** |
|  | 5.2.2. | **azonosító****száma** | **megnevezése** | **a modulzáró vizsga vizsgatevékenysége** |
|  | 5.2.3. | 11651–16 | Rögzített fogpótlás készítése | gyakorlat és szóbeli |
|  | 5.2.4. | 11652–16 | Kivehető fogpótlás készítése | gyakorlati és szóbeli |
|  | 5.2.5. | 11498–12 | Foglalkoztatás I. (érettségire épülő képzések esetén) | írásbeli |
|  | 5.2.6. | 11499–12 | Foglalkoztatás II. | írásbeli |
|  | 5.2.7. | 11500–12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégségesre (2) értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Teljes alsó–felső fogpróba készítése, 4 tagú anatómikus mintázat, 4 tagú hídmintázat készítése kerámialeplezéshez, valamint fémlemeztervezés, mintázás.

A) A vizsgafeladat ismertetése: a feladatleírásban rögzítetten

– középértékű artikulátorban rögzített funkciós mintákon: modellanalízis, fogfelállítás a szakmai, fogászati funkcionális anatómiai szabályok szerint, a fogpróbák becsiszolása gnathológiai elvek szerint, a fogpróbák mintázása

A vizsgafeladat időtartama: 180 perc

A vizsgafeladat értékelési súlyaránya: 30%

B) A vizsga feladat ismertetése: a feladatleírásában rögzítetten

– középértékű artikulátorban rögzített szekciós vagy kiemelhető csonkokkal ellátott mintán: 4 tagú, felső vagy alsó anatómikus mintázat készítése a fogak morfológiája alapján, 4 tagú felső vagy alsó hídmintázat készítése kerámialeplezéshez, funkcionális, statikai, esztétikai, fonetikai és higiéniai szabályok szerint

A vizsgafeladat időtartama: 210 perc

A vizsgafeladat értékelési súlyaránya: 15%

C) A vizsga feladat ismertetése: a feladatleírásában rögzítetten

Alsó vagy felső fémlemez tervezése frézelő paralelométerben mestermintára és alsó vagy felső fémlemez mintázása munkamintára, funkcionális, statikai, esztétikai, fonetikai és higiéniai szabályok alapján

A vizsgafeladat időtartama: 90 perc

A vizsgafeladat értékelési súlyaránya:: 15%

A vizsgafeladat időtartama: 480 perc

A gyakorlati vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Elméleti ismeretek szóbeli felidézése

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben megadott követelménymodulok témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges****eszközök minimumát meghatározó eszköz– és felszerelési jegyzék** |
|  | 6.2. | Interaktív CD anatómiából és szakmai ismeretből, anyagismeretből |
|  | 6.3. | Informatikai szaktanterem számítógép és perifériák, megfelelő memóriával és grafikai teherbírással |
|  | 6.4. | Oktatástechnikai eszközök (tábla, projektor, számítógép interaktív tábla) |
|  | 6.5. | Szakmai dia–és fóliasorozatok 3D atlasz |
|  | 6.6 | Alapszintű újraélesztés eszköze (szimulátor) |
|  | 6.7 | Fertőtlenítőszerek és eszközök |
|  | 6.8 | **Tanulónként**Fogtechnikus munkaasztal mikromotorral, megfelelő megvilágí–tással és elszívóval |
|  | 6.9 | Bunsen–égő |
|  | 6.10 | Középértékű artikulátor |
|  | 6.11 | Fogtechnikai laboratóriumi kéziszerszámok és eszközök |
|  | 6.12 | Gipszcsiszoló |
|  | 6.13 | Polírmotor elszívóval |
|  | 6.14 | Forrázó, polimerizáló berendezés |
|  | 6.15 | Vákuumkeverő |
|  | 6.16 | Előmelegítő–és kitüzelő kemencék |
|  | 6.17 | Öntvénytisztító elszívóval |
|  | 6.18 | Kerámia kályha |
|  | 6.19 | Kompresszor |
|  | 6.20 | Ultrahangos tisztító vagy gőzborotva |
|  | 6.21 | Frézgép |
|  | 6.22 | Vibrátor |
|  | 6.23 | Elektropolír |
|  | 6.24 | Öntőgép |
|  | 6.25 | Mártóviasz–melegítő |
|  | 6.26 | Asztali nagyító |
|  | 6.27 | Mély húzó készülék |
|  | 6.28 | Pindex fúró |
|  | 6.29 | Mikrohullámú sütő  |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara